section_heading: Život Erica Hobsbawma
paragraph_text: Eric John Earnest Hobsbawm CH (kraće: Eric Hobsbawm) rođen je u Aleksandriji u Egiptu 9. lipnja 1917. godine, dakle za vrijeme Prvog svjetskog rata. Sin je Leopolda Percya Hobsbauma i Nelly Grün, oboje Židova. Greškom pri upisivanju u matične knjige mu je promijenjeno prezime. Odrastao je u Beču i Berlinu, no roditelji su s njime i mlađom sestrom Nancy pričali na engleskom jeziku. Otac mu je umro 1929. godine, a majka dvije godine poslije. Postavši siroče s 14 godina, usvojila ga je obitelj (stric i teta) te se preselio 1933. u London. To je vrijeme kad na vlast u Njemačkoj dolaze nacisti.